Á vængjum söngsins - Klassík í Vatnsmýrinni Hlín Pétursdóttir Behrens sópran og Peter Maté píanóleikari í Norræna Húsinu miðvikudaginn 20. febrúar kl. 20:00 Þau flytja efnisskrá sem er er helguð rómantíkinni og hefjast tónleikarnir á þremur perlum eftir Felix Mendelssohn Bartholdy . " Brautlieder " , ljóðaflokkur eftir Peter Cornelius fjallar um hugrenningar ungrar brúður í undanfara brúðkaups og er stíll Cornelíus nokkuð opnari og framsæknari í þessum ljóðum en í hinum þekktu “ Weihnachtslieder ” . Því næst flytja þau Op . 48 eftir Edvard Grieg , flokk sem tónskáldið samdi við þýsk ljóð , en ljóðin fjalla um lífið og ástina á afar ólíkan hátt og kalla fram hin fjölbreytt efnisstök . Seinni hluti kvöldsins er helgaður íslenskum sönglögum 20. og 21. aldar , m.a. með tónlist eftir Hildigunni Rúnarsdóttir og Þuríði Jónsdóttur . Hjá Íslensku óperunni hefur Hlín sungið hlutverk Musettu í La Bohème og Chlorindu í Öskubusku og Ännchen í Galdraskyttunnu á vegum Sumaróperunnar og Listahátíðar í Reykjavík . Peter Maté er af ungversku bergi brotinn en hann var fæddur í Rožňava í Tékkóslóvakíu . Hann stundaði píanónám frá ungum aldri en lauk einleikara - og kennaramastersgráðu úr Tónlistarakademíunnni í Prag . Á námsárunum vann hann til margra verðlauna í heimalandi sínu og síðar í alþjóðlegum keppnum , svo sem í Vercelli og Enna á Ítalíu 1986 og 1989 . Út hafa komið nokkrir hljómdiskar með leik Peters , bæði sem einleikara og með öðrum . Í febrúar 2012 frumflutti Peter píanókonsert Jóns Ásgeirssonar á Akureyri ásamt Sinfóníuhljómsveit Norðurlands . Hann kennir við Menntaskólann í Tónlist og er prófessor og fagstjóri hljóðfæranáms við Listaháskóla Íslands .